CELEX: 62019CN0405
Language: da
Date: 2019-05-24 00:00:00
Title: Sag C-405/19: Anmodning om præjudiciel afgørelse indgivet af Hof van Cassatie (Belgien) den 24. maj 2019 — Vos Aannemingen BVBA mod Belgische Staat

26.8.2019   
            
            
               DA
            
            
               Den Europæiske Unions Tidende
            
            
               C 288/25
            
         
      Anmodning om præjudiciel afgørelse indgivet af Hof van Cassatie (Belgien) den 24. maj 2019 — Vos Aannemingen BVBA mod Belgische Staat
      (Sag C-405/19)
      (2019/C 288/32)
      Processprog: nederlandsk
      
         Den forelæggende ret
      
      Hof van Cassatie
      
         Parter i hovedsagen
      
      
         Sagsøger: Vos Aannemingen BVBA
      
         Sagsøgt: Belgische Staat
      
         Præjudicielle spørgsmål
      
      
                  1)
               
               
                  Skal artikel 17 i direktiv 77/388/EØF (1) fortolkes således, at når en udgift også kommer en tredjemand til gode — således som det er tilfældet, når en bygherre i forbindelse med salg af lejligheder afholder reklameomkostninger, administrationsomkostninger og mæglerkommissioner, som også kommer grundejerne til gode — er denne bestemmelse ikke til hinder for, at den moms, som disse omkostninger er pålagt, fuldt ud kan fradrages, forudsat at det fastslås, at der er en direkte og umiddelbar tilknytning mellem udgiften og den afgiftspligtige persons økonomiske virksomhed, og at fordelen for tredjemand er af underordnet betydning i forhold til den afgiftspligtige persons virksomheds behov?
               
            
                  2)
               
               
                  Gælder dette princip også, når der ikke er tale om generalomkostninger, men om omkostninger, som kan henføres til specifikke transaktioner, hvad enten de er pålagt moms eller ej, i et senere omsætningsled, således som det er tilfældet ved salget af på den ene side lejlighederne og på den anden side grunden?
               
            
                  3)
               
               
                  Har den omstændighed, at den afgiftspligtige person har mulighed for/ret til delvis at vælte udgifterne over på den tredjemand, som udgifterne kommer til gode, men ikke gør dette, indflydelse på spørgsmålet om momsfradrag for disse omkostninger?
               
            
         (1)  Rådets sjette direktiv 77/388/EØF af 17.5.1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT 1977, L 145, s. 1).